joelniklaus/EU_Wikipedias huggingface dataset:
Αρεγούνδη

Η Αρεγούνδη (515/520 - 580) ήταν βασίλισσα των Φράγκων χάρη στον γάμο της με τον Βασιλιά των Φράγκων Χλωτάριο Α΄, μοναδικός τους γιος ήταν ο Χιλπέριχος Α΄ που κυβέρνησε την Νευστρία. Η Αρεγούνδη ήταν κόρη του βασιλιά της Θουριγγίας Μπαντέρικ, αδελφή της ήταν η Ίνγκουντ μία από τις πρώτες συζύγους του Χλωτάριου Α΄. Ακούγεται ότι η αδελφή της Ίνγκουντ ενδιαφερόταν έντονα να παντρέψει την αδελφή του και ζήτησε από τον Χλωτάριο Α΄ να της βρει τον ιδανικό σύντροφο. Μετά την συνάντηση του βασιλιά με την κουνιάδα του ο Χλωτάριος Α΄ ανακοίνωσε ότι βρήκε άλλη μία ιδανική σύζυγο για τον εαυτό του, ενώ με την αδελφή της έκανε 5 γιους και μία κόρη με την ίδια την Αρεγούνδη έκανε μόνο έναν γιο. 

Η ανάλυση του σκελετού της Αρεγούνδης έδειξε ότι σε ηλικία 18 ετών είχε γεννήσει ένα παιδί, το φαινόμενο ήταν συνηθισμένο εκείνη την εποχή στην Φραγκική κοινωνία επειδή τα κορίτσια παντρευόντουσαν από 15 ετών. Το ίδιο πρόσωπο όπως έδειξε ο σκελετός υπέφερε σε παιδική ηλικία από Πολιομυελίτιδα, ο Χλωτάριος Α΄ πολύ πιθανό την πήρε σύζυγο για τον εαυτό του από την λύπη του επειδή πίστευε ότι δεν θα βρει σύζυγο λόγω της χωλότητας. Μία εναλλακτική θεωρία είναι ότι αντικατέστησε την αδελφή της Ίνγκουντ που πέθανε την περίοδο 538 - 546 στην γέννα και ανέλαβε την ανατροφή των παιδιών της. Ο Χλωτάριος Α΄ είχε παντρευτεί επίσης την Ραδεγούνδη (538) πρώτη ξαδέλφη της Ίνγκουντ και της Αρεγούνδης χωρίς να αποκτήσουν παιδιά. Η Αρεγούνδη και η Ραδεγούνδη επέζησαν μετά τους γάμους τους, η Ραδεγούνδη έγινε Αγία και η Αρεγούνδη η προγιαγιά του Δαγοβέρτου Α΄ και των τελευταίων Μεροβίγγειων βασιλέων. Η σαρκοφάγος της Αρεγούνδης βρέθηκε μαζί με δωδεκάδες άλλες από τον αρχαιολόγο Μιτσέλ Φλερί (1923 - 2002) στην Βασιλική Σαιν-Ντενί (1959), περιέχει καλοδιατηρημένα ενδύματα και υφάσματα. Οι μετέπειτα έρευνες αμφισβήτησαν έντονα την συγκεκριμένη ταυτοποίηση.

Παραπομπές

Πηγές
Γρηγόριος Τουρώνης, "Ιστορία των Φράγκων"
Noble, Thomas F. X. From Roman Provinces to Medieval Kingdoms. Routledge, 2006
Wemple, Suzanne Fonay, Women in Frankish Society: Marriage and the Cloister, 500 to 900, University of Pennsylvania Press, 1985

Σύζυγοι των βασιλέων των Φράγκων
Ίνγκουντ

Η Ίνγκουντ ή Ινγόνδη (Θουριγγία 499 - 538/546) μία από τις συζύγους του Βασιλιά των Φράγκων Χλωτάριου Α΄ ήταν κόρη του του βασιλιά της Θουριγγίας Μπαντέρικ. Η αδελφή της Ίνγκουντ ήταν η Αρεγούνδη και πρώτη ξαδέλφη της η Ραδεγούνδη επίσης σύζυγοι του βασιλιά Χλωτάριου Α΄. Με τον γάμο της με τον Χλωτάριο Α΄ απέκτησε :

Γκούνταρ, Χιλδέρικ, απεβ. πριν από τον πατέρα τους.
Χαριβέρτος Α΄ π. 517-567, βασιλιάς τού Παρισιού.
Γκούντραμ π. 532-592, βασιλιάς της Ορλεάνης-Βουργουνδίας, μετέπειτα άγιος της Εκκλησίας.
Σιγιβέρτος Α΄ π. 535-π. 575, βασιλιάς της Αυστρασίας.
Χλοθσίνδη, παντρεύτηκε τον Αλβοΐνο ηγεμόνα των Λομβαρδών.

Παραπομπές

Πηγές
Gregory of Tours, Decem Libri Historiarum, IV.3; translated by Lewis Thorpe, History of the Franks (Harmondsworth: Penguin, 1974)

Σύζυγοι των βασιλέων των Φράγκων
Μεγάλη Δούκισσα Μαρία Πάβλοβνα της Ρωσίας (1786-1859)

Η Μαρία Πάβλοβνα (ρωσ. Мария Павловна, 16 Φεβρουαρίου 1786 [Π.Η. 5 Φεβρουαρίου] - 23 Ιουνίου 1859) από τον Οίκο του Σ.Χ.Γκόττορπ ήταν μεγάλη δούκισσα της Ρωσίας και με τον γάμο της έγινε μεγάλη δούκισσα της Σαξονίας-Βαϊμάρης-Άιζεναχ.

Βιογραφία
Ήταν η τρίτη κόρη του Παύλου της Ρωσίας και της Σοφίας Δωροθέας (Μαρίας Φιόντοροβνας), κόρης του Φρειδερίκου Β΄ Ευγένιου της Βυρτεμβέργης.

Οικογένεια
Παντρεύτηκε το 1804 τον Κάρολο Φρειδερίκο της Σαξονίας-Βαϊμάρης-Άιζεναχ και είχε τέκνα:
 Παύλος Αλέξανδρος Κάρολος Κωνσταντίνος Φρειδερίκος Αύγουστος (1805 - 1806).
 Μαρία (1808 - 1877), παντρεύτηκε τον Κάρολο της Πρωσίας.
 Αυγούστα (1811 - 1890), παντρεύτηκε τον Γουλιέλμο της Πρωσίας.
 Κάρολος Αλέξανδρος (1818 - 1901), Μεγάλος Δούκας της Σαξονίας-Βαϊμάρης-Άιζεναχ.

Πηγές
 Jena, Detlef, Maria Pawlowna. Großherzogin an Weimars Musenhof, Regensburg 1999.
 Ihre Kaiserliche Hoheit. Maria Pawlowna. Zarentochter am Weimarer Hof, ed. Stiftung Weimarer Klassik und Kunstsammlungen, Weimar, Weimar 2004.
 Jeanne Huc-Mazelet, Je suis moi, ils sont eux. Lettres et journal d'une gouvernante à la cour de Russie, 1790-1804, fr:Ethno-Doc, 2018, 256 p. (ISBN 978-2-8290-0584-8). (Jeanne Huc-Mazelet was at Maria Pavlovna's service).

Παραπομπές 

Οίκος του Σλέσβιχ-Χόλσταϊν-Γκόττορπ
Ρώσοι ευγενείς
Μεγάλες Δούκισσες της Ρωσίας
Πριγκίπισσες της Σαξονίας-Βαϊμάρης-Άιζεναχ
Καρλόττα Γεωργίνα του Μεκλεμβούργου-Στρέλιτς

Η Καρλόττα Γεωργίνα (γερμ. Charlotte Georgine, 17 Νοεμβρίου 1769 - 14 Μαΐου 1818) από τον Οίκο του Μεκλεμβούργου ήταν κόρη του Μεγάλου Δούκα του Μεκλεμβούργου και με τον γάμο της έγινε Δούκισσα της Σαξονίας-Χίλντμπουργκχαουζεν και μετά της Σαξονίας-Άλτενμπουργκ.

Βιογραφία
Η Καρλόττα Γεωργίνα Λουίζα Φρειδερίκη ήταν η πρώτη κόρη του Καρόλου Β΄ του Μεκλεμβούργου-Στρέλιτς και της Φρειδερίκης, κόρης του Γεωργίου Γουλιέλμου της Έσσης-Ντάρμστατ.

Οικογένεια
Παντρεύτηκε το 1785 τον Φρειδερίκο της Σαξονίας-Χίλντμπουργκχαουζεν (μετά της Σαξονίας-Άλτενμπουργκ) και είχε τέκνα:
 Ιωσήφ (12 Ιουνίου - 30 Ιουλίου 1786).
Καρλόττα (1787 - 1847), παντρεύτηκε τον Παύλο της Βυρτεμβέργης.
Καρολίνα Αυγούστα (29 Ιουλίου 1788).
 Ιωσήφ (1789 - 1868), Δούκας της Σαξονίας-Άλτενμπουργκ.
Φρειδερίκη Λουίζα (18 Ιανουαρίου - 25 Μαρτίου 1791).
 Θηρεσία (1792 - 1854), παντρεύτηκε τον Λουδοβίκο Α΄ της Βαυαρίας.
 Όθων Α΄ (1815 - 1867), Βασιλιάς της Ελλάδας.
 Λουίζα (1794 - 1825), παντρεύτηκε τον Γουλιέλμο του Νασσάου.
Φραγκίσκος (1795 - 1800).
 Γεώργιος (1796 - 1853), Δούκας της Σαξονίας-Άλτενμπουργκ.
 Φρειδερίκος Γουλιέλμος Κάρολος Ιωσήφ (1801 - 1870), Πρίγκιπας της Σαξονίας-Άλτενμπουργκ.
Μαξιμιλιανός (19 Φεβρουαρίου - 29 Μαρτίου 1803).
 Εδουάρδος (1804 - 1852), Πρίγκιπας της Σαξονίας-Άλτενμπουργκ.

Παραπομπές

Πηγές
 Heinrich Ferdinand Schöppl: Die Herzoge von Sachsen-Altenburg, Bolzano, 1917, reprint Altenburg, 1992
 Dr. Rudolf Armin Human: Chronik der Stadt Hildburghausen, Hildburghausen, 1886
 H. P. Wulff-Woesten: Hildburghäuser Hoheiten - Dem Volk verbunden, Hildburghausen, 1992
 Jean Paul, Christian Otto: Jean Pauls Briefwechsel mit seinem Freunde Christian Otto, vol 1, Berlin, 1829

Οίκος των Βέττιν
Φεοντόρα του Λάινινγκεν

Η Θεοδώρα (γερμ. Feodora, 7 Δεκεμβρίου 1807 - 23 Σεπτεμβρίου 1872) από τον Οίκο του Λάινινγκεν ήταν κόρη του 2ου Πρίγκιπα του Λάινινγκεν και με τον γάμο της έγινε πριγκίπισσα του Χόενλοε-Λάνγκενμπουργκ.

Βιογραφία
Η Άννα Θεοδώρα Αυγούστα Καρλόττα Βιλελμίνη ήταν η μόνη κόρη του Έμιχ Καρόλου του Λάινινγκεν και της Βικτωρίας, κόρης του Φραγκίσκου της Σαξονίας-Κόμπουργκ-Ζάαλφελντ.

Οικογένεια
Παντρεύτηκε το 1828 τον Ερνέστο Α΄ του Χόενλοε-Λάνγκενμπουργκ και είχε τέκνα:
 Κάρολος Λουδοβίκος Β΄ 1829-1907, Πρίγκιπας του Χόενλοε-Λάνγκενμπουργκ.
 Ελίζα 1830-1850.
 Χέρμαν 1832-1913, Πρίγκιπας τού Χόενλοε-Λάνγκενμπουργκ.
 Βίκτωρ 1833-1891, Πρίγκιπας τού Χόενλοε-Λάνγκενμπουργκ.
 Αδελαΐδα 1835-1900, παντρεύτηκε τον Φρειδερίκο Η΄ του Σλέσβιχ-Χόλσταϊν.
 Θεοδώρα 1839-1872, παντρεύτηκε τον Γεώργιο Β΄ της Σαξονίας-Μάινινγκεν.

Παραπομπές

Πηγές
 Albert, Harold A. (1967). Queen Victoria's sister: the life and letters of Princess Feodora. London: Hale.
 Gill, Gillian (2009). We Two: Victoria and Albert: Rulers, Partners, Rivals. New York: Ballatine Books. ISBN 0-345-52001-7.
 Hibbert, Christopher (2000). Queen Victoria: A Personal History. London: HarperCollins. ISBN 0-00-638843-4.
 Pakula, Hannah (1997). An Uncommon Woman: The Empress Frederick, Daughter of Queen Victoria, Wife of the Crown Prince of Prussia, Mother of Kaiser Wilhelm. New York: Simon and Schuster Inc. ISBN 0-684-84216-5.
 Vallone, Lynne (2001). Becoming Victoria. Yale University Press. ISBN 0-300-08950-3.

Οίκος του Λάινινγκεν
Πριγκίπισσες της Γερμανίας
Πριγκίπισσες του Χόενλοε-Λάνγκενμπουργκ
Ερρίκος ΞΓ΄ Ρόις του Κέστριτς

Ο Ερρίκος ΞΓ΄, γερμ. Heinrich LXIII Reuss prinz Köstritz (18 Ιουνίου 1786 - 27 Σεπτεμβρίου 1841) από τον Οίκο του Ρόις ήταν πρίγκιπας του Κέστριτς.

Βιογραφία
Ήταν ο δευτερότοκος γιος του Ερρίκου ΜΔ΄ Ρόις πρίγκιπα του Κέστριτς και της Βιλελμίνης-Φρειδερίκης κόμισσας του Γκόιντερ-Ράμπενσταϊνερ.

Το 1833 απεβίωσε ο μεγαλύτερος αδελφός του Ερρίκος Ξ΄ και τον διαδέχθηκε. Αδελφή του ήταν η Αυγούστα-Φρειδερίκη-Εσπεράνσα, σύζυγος του Ερρίκου δούκα του Άνχαλτ-Κέτεν.

Όταν απεβίωσε η πρώτη του σύζυγος Ελεονόρα, νυμφεύτηκε την αδελφή της Καρολίνα. Από το 1833 ως το τέλος του ήταν μέλος της Κυβέρνησης του Κοινοβουλίου της Σαξονίας. Ως ιδιοκτήτης φέουδου, είχε διοριστεί από τον βασιλιά. Κατείχε, μεταξύ άλλων, ιδιοκτησίες στο Κλίππχαουζεν, το Σπρέεβηζε και το Κλιξ.

Οικογένεια
Παντρεύτηκε πρώτα το 1819 την Ελεονόρα, κόρη του Ερρίκου κόμη του Στόλμπεργκ-Βέρνιγκεροντε και είχε τέκνα:
 Ιωάννα (Τζένυ) 1820-1878, παντρεύτηκε τον Φερδινάνδο πρίγκιπα του Σέναϊχ-Κάρολαχ.
 Ερρίκος Δ΄ 1821-1894, πρίγκιπας Ρόις του Κέστριτς, διαδέχθηκε τον εξαδελφό του Ερρίκο ΞΘ΄ Ρόις του Κέστριτς.
 Αυγούστα 1822-1862, παντρεύτηκε τον Φρειδερίκο-Φραγκίσκο Β΄ μεγάλο δούκα του Μεκλεμβούργου-Σβερίν.
 Ερρίκος ΣΤ΄ 1823, απεβ. νήπιο.
 Ερρίκος Ζ΄ 1825-1906, πρίγκιπας Ρόις του Κέστριτς.
 Ερρίκος Ι΄ 1827-1847, πρίγκιπας Ρόις, απεβ. 20 ετών.

Το 1847, στη γέννα του Ερρίκου Ι΄, απεβίωσε η Ελεονόρα και το 1828 ο Ερρίκος ΞΓ΄ έκανε δεύτερο γάμο με την ετεροθαλή αδελφή της Καρολίνα, κόρη του Ερρίκου κόμη του Στόλμπεργκ-Βέρνιγκεροντε και είχε τέκνα:
 Ερρίκος Ζ΄ 1829-1866, κύριος του Στόνσντορφ.
 Ερρίκος ΙΓ΄ 1830-1897, κύριος του Μπάσκοβ.
 Λουίζα 1832-1862, απεβ. 30 ετών.
 Ερρίκος ΙΕ΄ 1834-1869.
 Άννα 1837-1907, παντρεύτηκε τον Όθωνα κόμη του Στόλμπεργκ-Βέρνιγκεροντε, πρώτο αντικαγκελλάριο της Γερμανίας.
 Ερρίκος ΙΖ΄ 1839-1870, απεβ. 31 ετών.

Παραπομπές

Πηγές
 Gothaischer Hofkalender, various years of the 19th Century

Οίκος του Ρόις
Σταρ Τρεκ: Διαστημικός Σταθμός 9

Σταρ Τρεκ: Διαστημικός Σταθμός 9 (αγγλικά:Star Trek: Deep Space Nine ) είναι μια αμερικανική τηλεοπτική σειρά επιστημονικής φαντασίας που δημιουργήθηκε από τον Ρικ Μπέρμαν και τον Μαίκλ Πίλερ. Αρχικά προβλήθηκε από τις 28 Σεπτεμβρίου 1993 έως τις 23 Μαΐου 1999 σε μορφή syndication, η σειρά εκτείνεται σε 178 επεισόδια και αποτελείται από επτά κύκλους. Είναι η τέταρτη σειρά στο franchise του Star Trek, καθώς και η τρίτη συνέχεια της αρχική σειράς Σταρ Τρεκ. Διαδραματίζεται στον 24ο αιώνα, όπου η Γη ανήκει σε μια Ομοσπονδία Πλανητών, και εστιάζει σε έναν διαστημικό σταθμό ονόματι Διαστημικός Σταθμός 9, εξού και ο τίτλος της σειράς αυτής, ο οποίος βρίσκεται σε ένα απόμακρο σημείο του Γαλαξία.

Μετά την επιτυχία του Star Trek: Η επόμενη γενιά, η Paramount Pictures ανέθεσε μια νέα σειρά στο φανταστικό σύμπαν του Star Trek. Κατά την δημιουργία του Διαστημικού Σταθμού 9, οι Berman και Piller επέστησαν τα θέματα που αναπτύχθηκαν στην επόμενη γενιά, δηλαδή την σύγκρουση μεταξύ δύο εξωγήινων ειδών, των Cardassians και των Bajorans. Η σειρά αυτή ήταν η πρώτη σειρά Star Trek που δημιουργήθηκε χωρίς την άμεση εμπλοκή του δημιουργού του franchise Τζιν Ροντενμπέρι, η πρώτη που διαδραματίζεται κυρίως σε έναν διαστημικό σταθμό και όχι σε ένα μετακινούμενο διαστημικό σκάφος, καθώς και η πρώτη σειρά με κεντρικό χαρακτήρα έναν μαύρο ηθοποιό, τον Benjamin Sisko (Avery Brooks).

Εξωτερικοί Σύνδεσμοι
 
 Star Trek: Deep Space Nine στο CBS
 

Αμερικανικές τηλεοπτικές σειρές
Τηλεοπτικές σειρές επιστημονικής φαντασίας
Τηλεοπτικές σειρές τοποθετημένες στο μέλλον
Σταρ Τρεκ
Βήχιο

Το Βήχιο (Tussilago farfara), κοινώς γνωστό ως coltsfoot(Α), είναι ένα φυτό της φυλής Groundsel (Senecioneae) της οικογένειας των Αστεροειδών (Asteraceae) ή αλλιώς σύνθετων, και προέρχεται από την Ευρώπη και μέρη της Κεντρικής Ασίας. Το όνομα "tussilago" προέρχεται από το Λατινικό tussis, που σημάινει βήχας, και ago, που σημαίνει διεξάγω ή ενεργώ. Έχει χρησιμοποιηθεί στην παραδοσιακή ιατρική, αλλά η ανακάλυψη αλκαλοειδών στο φυτό έχει δημιουργήσει ανησυχίες για την υγεία του ήπατος.

Το Βήχιο είναι το μόνο αποδεκτό είδος του γένους Tussilago, ωστόσο πάνω από 24 άλλα είδη έχουν σε κάποια στιγμή θεωρηθεί μέρη αυτό του γένους. Τα περισσότερα από αυτά πλέον θεωρούνται μέλη άλλου γένους. (Chaptalia,Chevreulia, Farfugium, Homogyne, Leibnitzia, Petasites, Senecio)

Το φύλλωμα του Tussilago farfara.

Περιγραφή 
Το βήχιο είναι ένα πολυετές ποώδες φυτό που εξαπλώνεται με σπόρους και ριζώματα. Το βήχιο βρίσκεται συχνά σε αποικίες δεκάδων φυτών. Τα άνθη του, που επιφανειακά μοιάζουν με της πικραλίδας, φέρουν μικρά φύλλα στα μακρυά κοτσάνια τους τις αρχές της άνοιξης. Τα φύλλα του βήχιου εμφανίζονται αφού τα άνθη αφήσουν σπόρους και μαραίνονται και πεθαίνουν στις αρχές του καλοκαιριού. Οι κεφαλές των ανθών έχουν κίτρινα πέταλα με μια εξωτερική σειρά βραχίονες. Το φυτό είναι περίπου 10-30 cm σε ύψος, και τα φύλλα του έχουν γωνιακά "δόντια" ανάμεσα τους.

Παραπομπές 

Σύνθετα
Φαρμακευτικά φυτά
Αλπική χλωρίδα
Ανιέζα Σαχίνι

Η Ανιέζα Σαχίνι (Anjeza Shahini ; 4 Μαΐου 1987) είναι Αλβανίδα τραγουδίστρια. Εκπροσώπησε την Αλβανία στον Διαγωνισμό Τραγουδιού της Eurovision 2004 με το τραγούδι "The Image of You" στο ντεμπούτο της χώρας στον Διαγωνισμό.

Eurovision 2004 
Η Ανιέζα Σαχίνι Κόνολι γεννήθηκε στα Τίρανα. Το 2003, σε ηλικία 16 ετών, η Σαχίνι κέρδισε στο σόου "Ethet e së premtes mbrëma" (Friday Night Fever), την αλβανική έκδοση του Pop Idol. Τον Δεκέμβριο του ίδιου έτους, μαζί με άλλους 29 τραγουδιστές, διαγωνίστηκε στο τριήμερο φεστιβάλ τραγουδιού του ραδιοτηλεοπτικού σταθμού RTSH (Festivali I Këngës 42) στο συνεδριακό κέντρο στα Τίρανα με το ποπ τραγούδι "Imazhi yt". Μετά από δυο προημιτελικούς γύρους, η Σαχίνι προκρίθηκε στον τελικό του σόου στις 20 Δεκεμβρίου, στο τέλος του οποίου οι οικοδεσπότες Adi Krasta και Ledina Çelo την ανέδειξαν νικήτρια μετά τον συμψηφισμό των ψήφων της κριτικής επιτροπής και του κοινού. Αυτό σήμαινε ότι θα εκπροσωπούσε την Αλβανία στον Διαγωνισμό Τραγουδιού της Eurovision 2004 στην Κωνσταντινούπολη, στο ντεμπούτο της Αλβανίας στον Διαγωνισμό.

Για τον Διαγωνισμό Τραγουδιού της Eurovision, δημιουργήθηκε μια τρίλεπτη έκδοση του τραγουδιού στα αγγλικά, με τον τίτλο "The Image of You". (Το πρωτότυπο τραγούδι είχε διάρκεια 4.5 λεπτά). Η Σαχίνι συμμετείχε στον ημιτελικό στις 12 Μαΐου 2004 και κατέλαβε την τέταρτη θέση ανάμεσα σε 22 χώρες. Η κατάταξη μέσα στις πρώτες δέκα χώρες εξασφάλισε την συμμετοχή της Σαχίνι στον τελικό όπου στις 15 Μαΐου διαγωνίστηκε μαζί με 24 άλλες χώρες και κατέκτησε την έβδομη θέση με 106 βαθμούς.

Δισκογραφία

Δίσκοι 
 Erdhi Momenti (2008)

Singles 
 Nëse të ndodh (2003)
 The Image of You (2004)
 Mes nesh ft. Marigona Band (2004)
 Pse ndal (2005)
 Welcome to Europe (2006)
 Nxënësja më e mirë (2007)
 Ne pasqyrë (2009)
 Ti dhe unë ft. Dren Abazi & ZZOrchestra (2011)
 Të desha shume (2012)
 Nesër nuk do të jetë njësoj (2012)
 Love (2012)
 Ujë në shkretëtirë (2014)
 Magnet (2014)
 Energji (2014)

Guest appearance
 Kastanien Lied (2013)

Soundtracks
 Dashuria e Bjeshkëve te Nemuna 2 (2013 film)

Βραβεία και υποψηφιότητες 

Ethet e së premtes mbrëma

|-
||2003
||"Herself"
|First Prize
|
|}

Festivali i Këngës

|-
||2003
||"The Image of You"
|First Prize
|
|-
||2008
||"Në pasqyrë"
|Contestant
|
|-
||2012
||"Love"
|Contestant
|
|}

Eurovision Song Contest 2004

|-
||2004
||"The Image of You"
|Contestant
|
|}

Kënga Magjike

|-
||2007
||"Nxënësja më e mirë"
|Critic Prize
|
|- 
||2014
||"Energji"
|Trend Prize
|
|}

Zhurma Show Awards

|-
||2009
||"'Erdhi momenti'"
|Best Rock
|
|}

Netët e Klipt Shqiptar

|-
||2010
||"Lotë pendimi"
|Best Performer
|
|}

Top Fest

|-
||2012
||"Ti dhe unë (ft. Dren Abazi)"
|Best Performer
|
|}

Video Fest Awards

|-
||2012
||"Ti dhe unë (ft. Dren Abazi)"
|Best Collaboration
|
|}

Παραπομπές

Εξωτερικοί σύνδεσμοι 

Anjeza Shahini's Myspace page

Αλβανίδες τραγουδίστριες
Συμμετέχοντες στο διαγωνισμό τραγουδιού Eurovision με την Αλβανία
Διαγωνισμός Τραγουδιού Eurovision 2004
Συμμετέχοντες στη Eurovision
Σήραγγα Όθρυος (οδική)

Η οδική σήραγγα Όθρυος είναι μια δίδυμη σήραγγα μήκους 2.983 μέτρων που διέρχεται από το όρος Όθρυς και είναι μέρος του Αυτοκινητοδρόμου Κεντρικής Ελλάδας (Α3) στο νότιο τμήμα του, Λαμία-Ξυνιάδα. Η κατασκευή της ξεκίνησε το 2008, όμως τα έργα σταμάτησαν το 2011, λόγω της οικονομικής κρίσης, παράλληλα και με τον υπόλοιπο αυτοκινητόδρομο. Στις αρχές του 2019 οι εργασίες ξανάρχισαν στο τμήμα Λαμία - Ξυνιάδα μετά την έγκριση από την βουλή και συνεχίζονται πλέον κανονικά. Μέχρι τα τέλη του 2019, η σήραγγα είχε διανοιχθεί σε μήκος 1000 μέτρων από κάθε κατεύθυνση.. Σύμφνα με τις εκτιμήσεις του Μαΐου 2022, αναμένεται να παραδοθεί στην κυκλοφορία στα τέλη του 2023 μαζί με το υπόλοιπο νότιο τμήμα του Ε65, το οποίο θα ολοκληρωθεί με καθυστέρηση, λόγω αλλαγών στη χάραξη.

Παραπομπές 

Π
Σταύρος Σβήγκος

Ο Σταύρος Σβήγκος (Αθήνα, 13 Αυγούστου 1985) είναι Έλληνας ηθοποιός της τηλεόρασης, του θεάτρου και του κινηματογράφου.

Έγινε γνωστός μέσα από τους πρωταγωνιστικούς ρόλους του στις σειρές Άγρια παιδιά και Κάτω Παρτάλι.

Βιογραφικό 
Ο Σταύρος Σβήγκος γεννήθηκε και μεγάλωσε στην Αθήνα. Το 2008 αποφοίτησε από τη Δραματική Σχολή του Εθνικού Θεάτρου και πρωτοεμφανίστηκε στην τηλεόραση ως ''Πέτρος'' στη νεανική σειρά του Mega Channel ''Άγρια παιδιά''. Την επόμενη χρονιά, συμμετείχε στη δεύτερη σεζόν του ''L.A.P.D.'' στον ρόλο του ''Ανδρέα''. Το 2011 έπαιξε σε ένα επεισόδιο της κωμικής σειράς αστρολογίας του ANT1 ''Ο πόλεμος των άστρων''. Τις χρονιές 2014 και 2015 πρωταγωνίστησε στην κωμική σειρά του Mega Channel ''Κάτω Παρτάλι'', χάρη στην οποία έγινε ευρύτερα γνωστός. Τη σεζόν 2016-2017 συμπρωταγωνίστησε στη σειρά του Alpha TV ''Αστέρας Ραχούλας'' με τον Αντώνη Καρυστινό, την Παναγιώτα Βλαντή, τον Δάνη Κατρανίδη και τον Γεράσιμο Σκιαδαρέση. Το 2018 είχε έναν από τους πρωταγωνιστικούς ρόλους στην κωμική σειρά ''Κάτι Χωρισμένα Παλικάρια''. Επίσης, συμμετείχε στις σειρές ''Δέκα Μικροί Μήτσοι'' και ''Πέτα τη Φριτέζα''.

Όσον αφορά το θέατρο, ο Σταύρος Σβήγκος έχει συμμετάσχει σε δέκα παραστάσεις, στο χρονικό διάστημα 2015-2019.

Τέλος, έπαιξε σε τρεις κινηματογραφικές ταινίες και πρωταγωνίστησε το 2015 στην τηλεταινία ''Κάνε το βήμα'' της Lacta, που προβλήθηκε στον τηλεοπτικό σταθμό Mega Channel.

Προσωπική ζωή 
Από το 2018 μέχρι το 2022 ήταν παντρεμένος με την Έλενα Αϊβαλή, με την οποία απέκτησε έναν γιο, τον Άγγελο (γενν. 2018).

Φιλμογραφία

Τηλεόραση

Κινηματογράφος

Θεατρογραφία

Παραπομπές 

Έλληνες άνδρες ηθοποιοί τηλεόρασης
Έλληνες άνδρες ηθοποιοί θεάτρου
Έλληνες άνδρες ηθοποιοί κινηματογράφου
Απόφοιτοι της Δραματικής Σχολής του Εθνικού Θεάτρου
Ανέλι Γιαατενμάκι

Η Ανελι Γιαατενμάκι (11 Φεβρουαρίου 1955), είναι Φινλανδή πολιτικός και η πρώτη γυναίκα πρωθυπουργός στη Φινλανδία, από τις 17 Απριλίου 2003 έως τις 24 Ιουνίου 2003.
Ενώ από το 2004 έως και το 2019 ήταν μέλος του Ευρωπαϊκού Κοινοβούλιου από τη Φινλανδία.

Πρώιμη ζωή 
Η Γιαατενμάκι γεννήθηκε στις 11 Φεβρουαρίου 1955 στην Οστροβοθνία της Φινλανδίας. Ολοκλήρωσε τη δευτεροβάθμια εκπαίδευση της το 1979. Ενώ το 1984 αποφοίτησε από το πανεπιστήμιο με το πτυχίο της Νομικής.

Πολιτική 
Η Γιαατενμάκι εργάστηκε ως νομική σύμβουλος του κόμματός της από το 1984 μέχρι και το 1987, όταν και εκλέχθηκε στο Φινλανδικό Κοινοβούλιο (Eduskunda). Παρέμεινε απλή βουλευτής μέχρι το 1994, αφού ανέλαβε το υπουργείο δικαιοσύνης. Στις 18 Ιουνίου 2000 εκλέχθηκε πρόεδρος του Κόμματος της, παρέμεινε σε αυτή τη θέση ως τις 5 Οκτωβρίου 2003. Τη διαδέχθηκε στην αρχηγία του κόμματος ο Μάτι Βάνχανεν.

Πρωθυπουργός 
Μετά από οκτώ χρόνια στην αντιπολίτευση, η ίδια οδήγησε το Κόμμα του Κέντρου της Φινλανδίας σε μια νίκη έναντι του Σοσιαλδημοκρατικού Κόμματος, στις βουλευτικές εκλογές όπου διενεργήθηκαν. Σύμφωνα με το νέο σύνταγμα, το κόμμα της ηγήθηκε του κυβερνητικού συνασπισμού. Ανέλαβε καθήκοντά στις 17 Απριλίου 2003, έτσι έγινε η πρώτη γυναίκα πρωθυπουργός στην ιστορία της Φινλανδίας. Ενώ η ίδια διαδέχθηκε στον πρωθυπουργικό θώκο τον Πάαβο Λίπονεν. Στη σύντομη θητείας συνέχισε το έργο της προηγούμενης κυβέρνησης, τόνωση της οικονομίας μέσω (κρατικών επενδύσεων, αύξηση των εισοδημάτων και μείωση των φορολογικών βαρών). Κατά τη θητεία της η χώρα της ήταν η μοναδική όπου τα ηνία τα κρατούσαν δύο γυναίκες. Ενώ η θητεία της είναι η δεύτερη βραχύβια μετά την κυβέρνηση του Γιούχο Βεννόλα του οποίου η θητεία ήταν 17 ημέρες.

Παραίτηση 
Στις 18 Ιουνίου 2003 ανακοίνωσε την παραίτησή της, υπό την πίεση καταγγελιών ότι χρησιμοποίησε εμπιστευτικά έγγραφα του Υπουργείου Εξωτερικών κατά την περίοδο της προεκλογικής εκστρατείας με σκοπό την εδραίωση του κόμματος της στις εκλογές. Στις 22 Ιουνίου 2003 μετά από εσωκομματικές πιέσεις υπέβαλλε την παραίτησή της στην πρόεδρο Τάρια Χάλονεν. Η παραίτησή της έγινε αποδεκτή στις 24 Ιουνίου 2003, ενώ στην πρωθυπουργία τη διαδέχθηκε ο Μάτι Βάνχανεν.

Παραπομπές 

Πρωθυπουργοί της Φινλανδίας
Ευρωβουλευτές
Γυναίκες Πρωθυπουργοί
Μαβίλλης Ιωαννίνων

Ο Μαβίλλης είναι χωριό στον νομό Ιωαννίνων. Διοικητικά υπάγεται στη τοπική κοινότητα Βασιλικής της δημοτικής ενότητας Παμβώτιδος του Δήμου Ιωαννιτών.

Σύμφωνα με την απογραφή του 2011 το χωριό είναι ακατοίκητο.

Παραπομπές 

Χωριά του νομού Ιωαννίνων
Δήμος Ιωαννιτών
Πρωθυπουργός της Νέας Ζηλανδίας

Ο Πρωθυπουργός της Νέας Ζηλανδίας, είναι ο επικεφαλής της κυβέρνησης της Νέας Ζηλανδίας. Ο Πρωθυπουργός της Νέας Ζηλανδίας είναι το ισχυρότερο μέλος στην πολιτική ζωή του τόπου. Προεδρεύει στο υπουργικό συμβούλιο, ενώ αυτός και η κυβέρνησή του είναι υπόλογοι στον Μονάρχη, στον γενικό κυβερνήτη και στο κοινοβούλιο.

Η σημερινή εν ενεργεία πρωθυπουργός είναι η Τζασίντα Άρντερν, η οποία είναι ηγέτης του Εργατικού Κόμματος και έχει αναλάβει καθήκοντα από τις 26 Οκτωβρίου 2017.

O Πρωθυπουργός είναι ο πιο υψηλόβαθμος υπουργός της κυβερνήσεως. Είναι υπεύθυνος για την διοργάνωση συναντήσεων του υπουργικού συμβουλίου, για τον διαμοιρασμό καθηκόντων στους υπουργούς της κυβερνήσεως, για την εκπροσώπηση της κυβερνήσεως καθώς και για την προμήθεια του Μονάρχη ή του εκπροσώπου του Μονάρχη, του Γενικού Κυβερνήτη.

Δείτε επίσης 

 Κατάλογος πρωθυπουργών της Νέας Ζηλανδίας
Κουμάρι (θεά)

Η κουμάρι, γνωστή και ως κουμάρι ντεβί, είναι η παράδοση της λατρείας νεαρών κοριτσιών τα οποία δεν έχουν φτάσει την ήβη ως εκδηλώσεις της ιερής θηλυκής ενέργειας, γνωστή και ως ντεβί στην ινδουιστική και βουδιστική θρησκευτική παράδοση. Η λέξη Κουμάρι προέρχεται από την Σανσκριτική λέξη κοουμάρια, η οποία σημαίνει "πριγκίπισσα".

Στο Νεπάλ, η κουμάρι είναι ένα κορίτσι που δεν έχει φτάσει στην φάση της ήβης και ανήκει στην κάστα Σάκια ή της φυλής Μπατζρατσάρια της νεπαλέζικης βουδιστικής κοινότητας Νεβάρι. Η κουμάρι είναι σεβαστή και λατρεύεται από κάποιους Νεπαλέζους Ινδουιστές. Ενώ υπάρχουν πολλές κουμάρι σε όλο το Νεπάλ, με ορισμένες πόλεις να έχουν πάνω από μια, η πιο γνωστή είναι η Βασιλική Κουμάρι του Κατμαντού. Ζει στο Κουμάρι Γκαρ, ένα παλάτι στο κέντρο της πόλης. Η διαδικασία επιλογής της είναι ιδιαίτερα αυστηρή. Από το 2017, η βασιλική κουμάρι είναι η Τρίσνα Σάκια, ηλικίας 3 ετών, η οποία κατέχει το αξίωμα από τον Σεπτέμβριο του 2017 και τοποθετήθηκε από την Μαοϊκή κυβέρνηση που αντικατέστησε τη μοναρχία. Η Ουνίκα Μπατζρατσάρια επελέγη τον Απρίλιο του 2014 ως κουμάρι του Πατάν, είναι η δεύτερη σημαντικότερη ζωντανή θεά.

Μια κουμάρι επιλέγεται γενικά για μια μέρα και λατρεύεται αναλόγως σε ορισμένα φεστιβάλ όπως το Ναβαράτρι ή τη Ντούργκα Πούτζα. Στην Κοιλάδα του Κατμαντού αυτή είναι μια ιδιαίτερα διαδεδομένη πρακτική. Πιστεύεται ότι η Κουμάρι είναι ενσάρκωση του Ταλέτζου. Όταν αρχίζει η πρώτη έμμηνος ρύση, πιστεύεται ότι η θεά αδειάζει το σώμα της. Μια σοβαρή ασθένεια ή σοβαρή απώλεια αίματος από έναν τραυματισμό επίσης προκαλεί την απώλεια της θεϊκής ιδιότητάς της.

Κατάλογος κουμάρι

Παραπομπές 

Πολιτισμός του Νεπάλ
Ινδουισμός
Δεκαετία 2020

Η Δεκαετία του 2020 είναι η δεκαετία του γρηγοριανού ημερολογίου η οποία ξεκίνησε την 1η Ιανουαρίου 2020 και θα τελειώσει την 31η Δεκεμβρίου 2029.

Πολιτική και διαμάχες

Πόλεμοι και ειρήνη

Οι σημαντικότεροι πόλεμοι της δεκαετίας περιλαμβάνουν :

Διεθνείς πόλεμοι

Εμφύλιοι πόλεμοι

Επαναστάσεις και διαμαρτυρίες 

Οι επιτυχημένες επαναστάσεις και διαμαρτυρίες της δεκαετίας περιλαμβάνουν αλλά δεν περιορίζονται σε:

Τρομοκρατικές επιθέσεις

Σημαντικά πολιτικά γεγονότα
Ο ακόλουθος πίνακας περιλαμβάνει τα γεγονότα ανά περιοχή και ανά χρονολογική σειρά. Τα σημαντικά πολιτικά γεγονότα περιλαμβάνουν αλλά δεν περιορίζονται σε :

Αφρική

Αμερική

Ασία

Σημαντικοί ηγέτες χωρών και κρατών

Αυτοκτονίες

Καταστροφές

Μη φυσικές καταστροφές

Πυρκαγιές

Οικονομία

Κυβερνοασφάλεια

Επιστήμη και τεχνολογία

Διαστημική

Από τη συνεργασία των τριών βασικών ηλιακών κύκλων ανακύπτει μια μείωση στην ηλιακή δραστηριότητα, με μια περίοδο επικεντρωμένη στη χαμηλή παροχή ενέργειας το 2020. Όπως πρότεινε ο Τζον Μάντοξ το 1995, αυτή η ενέργεια ίζως μετριάσει την υπερθέρμανση του πλανήτη κατά τη δεκαετία του 2020.
Η NASA σχεδιάζει να στείλει μια ανθρώπινη αποστολή στη Σελήνη μέσω του προγράμματος Artemis.
Το Voyager 1 και το Voyager 2 αναμένεται να σταματήσουν να εκπέμπουν στη Γη τη δεκαετία του 2020.
Το SpaceX θα ηγηθεί του προγράμματος #dearMoon project, το οποίο θα πηγαίνει τους ανθρώπους σε μια δωρεάν περιήγηση γύρω από τη Σελήνη.
Η αποστολή του Mars-Grunt αναμένεται να κυκλοφορήσει στα μέσα της δεκαετίας 2020.

Λογισμικό
Αρκετοί διακομιστές θα καταργήσουν πλήρως τον Adobe Flash στις 31 Δεκεμβρίου 2020.

Κοινωνία

Πληθυσμός
Στα μέσα της δεκαετία του 2020, εκτιμάται ότι ο παγκόσμιος πληθυσμός θα ξεπεράσει τα 8 δις κατοίκους, και μέχρι το τέλος της δεκαετίας εκτιμάται ότι ο παγκόσμιος πληθυσμός θα είναι περίπου 8.6 δις.
Η Ινδία εκτιμάται ότι θα ξεπεράσει την Κίνα ως προς τον πληθυσμό και το 2027 εκτιμάται ότι θα είναι η πιο πολυπληθής χώρα στη Γη.

Πολιτισμός

Κινηματογράφος

Μουσική

Αρχιτεκτονική

Αθλητισμός 

 Το Τόκιο φιλοξενεί για δεύτερη φορά τους Ολυμπιακούς Αγώνες.

Στη φαντασία

Παραπομπές

Εξωτερικοί σύνδεσμοι 

Δεκαετίες
Λουίζα της Έσσης-Ντάρμστατ (1757-1830)

Η Λουίζα (γερμ. Luise, 30 Ιανουαρίου 1757 - 14 Φεβρουαρίου 1830) από τον Οίκο της Έσσης ήταν κόρη του Λανδγράβου της Έσσης-Ντάρμστατ και με τον γάμο της έγινε Μεγάλη Δούκισσα της Σαξονίας-Βαϊμάρης-Άιζεναχ.

Βιογραφία
Η Λουίζα Αυγούστα ήταν η τέταρτη κόρη του Λουδοβίκου Θ΄ της Έσσης-Ντάρμστατ και της Καρολίνας, κόρης του Χριστιανού Γ΄ του Παλατινάτου-Τσβάιμπρυκεν.

Οικογένεια
Παντρεύτηκε το 1775 τον Κάρολο Αύγουστο της Σαξονίας-Βαϊμάρης-Άιζεναχ και είχε τέκνα:
 θνησιγενής κόρη 1781.
Λουίζα Αυγούστα 1779-1784.
Κάρολος Φρειδερίκος 1783-1853, Μέγας Δούκας της Σαξονίας-Βαϊμάρης & Άιζεναχ.
θνησιγενής γιος 1785.
 Καρολίνα Λουίζα 1786-1816, παντρεύτηκε τον Φρειδερίκο Λουδοβίκο του Μεκλεμβούργου-Σβερίν.
θνησιγενής γιος 1789.
 Βερνάρδος Α΄ 1792-1862, Δούκας της Σαξονίας-Βαϊμάρης & Άιζεναχ.

Πηγές
 Bornhak, Friederike: Aus Alt-Weimar. Die Großherzoginnen Luise und Maria Paulowna, Breslau 1908.
 Hammerich, Louis Leonor: Zwei kleine Goethestudien. II. Grossherzogin Louise von Sachsen-Weimar – eine politische, keine schöne Seele, Kopenhagen 1962.
 Taxis-Bordogna, Olga: Frauen von Weimar, München 1950.

Παραπομπές 

Οίκος της Έσσης
Πριγκίπισσες της Σαξονίας-Βαϊμάρης-Άιζεναχ
Πριγκίπισσες της Έσσης
Γερμανίδες δούκισσες
Λουίζα Καρλόττα του Μεκλεμβούργου-Σβερίν

Η Λουίζα Καρλόττα (γερμ. Luise Charlotte,19 Νεομβρίου 1779 - 4 Ιανουαρίου 1801) από τον Οίκο του Μεκλεμβούργου ήταν κόρη του Μεγάλου Δούκα του Μεκλεμβούργου-Σβερίν και με τον γάμο της έγινε Δούκισσα της Σαξονίας-Γκότα-Άλτενμπουργκ.

Βιογραφία
Ήταν η πρώτη κόρη του Φρειδερίκου Φραγκίσκου Α΄ του Μεκλεμβούργου-Σβερίν και της Λουίζας της Σαξονίας-Γκότα-Άλτενμπουργκ.

Οικογένεια
Παντρεύτηκε το 1776 τον Αύγουστο της Σαξονίας-Γκότα-Άλτενμπουργκ και είχε τέκνα:
 Λουίζα 1800-1831, παντρεύτηκε τον Ερνέστο Α΄ της Σαξονίας-Κόμπουργκ & Γκότα. Ο γιος τους:
 Αλβέρτος της Σαξονίας-Κόμπουργκ & Γκότα 1819-1861, νυμφεύτηκε τη Βικτωρία του Ηνωμένου Βασιλείου.
 Βικτωρία του Ηνωμένου Βασιλείου (1840-1901).
 Σοφία της Πρωσίας, Βασίλισσα της Ελλάδας.

Παραπομπές

Πηγές
 Cecilia of Klercker (1936). Hedvig Elisabeth Charlottas dagbok VII 1800-1806 (The diaries of Hedvig Elizabeth Charlotte VIII 1800-1806) (in Swedish). P.A. Norstedt & Söners förlag Stockholm. p. 63.

Οίκος του Μεκλεμβούργου
Πριγκίπισσες της Γερμανίας
Πριγκίπισσες της Σαξονίας-Γκότα-Άλτενμπουργκ
Μέγα Ευύδριο Λάρισας

Το Μέγα Ευύδριο είναι οικισμός της Περιφερειακής Ενότητας Λάρισας, στην Περιφέρεια Θεσσαλίας. Διοικητικά ανήκει στην Κοινότητα Μεγάλου Ευυδρίου (Έδρα: Μέγα Ευύδριο) και υπάγεται στη Δημοτική Ενότητα Ενιππέα (Έδρα: Μέγα Ευύδριο) του Δήμου Φαρσάλων.

Γεωγραφικές πληροφορίες 
Το Μέγα Ευύδριο Λάρισας βρίσκετται σε υψόμετρο 139 μέτρων και έχει πληθυσμό 155 κατοίκων, σύμφωνα με την Απογραφή του 2011. Μέχρι το 1949 ονομαζόταν Μέγα Γκουσγουνάρι. Από το 1999, έως το 2010, ήταν έδρα του Δήμου Ενιππέα.

Απογραφή πληθυσμού

Διατελέσαντες Κοινοτάρχες

Εξωτερικοί σύνδεσμοι 

 Διοικητικές μεταβολές οικισμών - Μέγα Ευύδριο Λάρισας (Γκουσγουνάρι Λάρισας) (Ε.Ε.Τ.Α.Α.).
 Κοινοτικές Εκλογές - Κοινότητα Μεγάλου Ευυδρίου (1978, 1982, 1986, 1990, 1994) (Ε.Ε.Τ.Α.Α.).

Παραπομπές 

 

Χωριά του νομού Λάρισας
Δήμος Φαρσάλων
Αμαλία της Έσσης-Χόμπουργκ

Η Αμαλία (γερμ. Amalie, 29 Ιουνίου 1774 - 3 Φεβρουαρίου 1846) από τον Οίκο της Έσσης ήταν κόρη του Λανδγράβου της Έσσης-Χόμπουργκ και με τον γάμο της έγινε Πριγκίπισσα του Άνχαλτ-Ντεσσάου.

Βιογραφία
Η Χριστιανή Αμαλία ήταν η τρίτη κόρη του Φρειδερίκου Ε΄ της Έσσης-Χόμπουργκ και της Καρολίνας, κόρης του Λουδοβίκου Θ΄ της Έσσης-Ντάρμστατ.

Οικογένεια
Παντρεύτηκε το 1792 τον Φρειδερίκο του Άνχαλτ-Ντεσσάου και είχε τέκνα:
 Αυγούστα 1793-1854, παντρεύτηκε τον Φρειδερίκο Γκύντερ του Σβάρτσμπουρκ-Ρούντολστατ.
 Λεοπόλδος Δ΄ 1794-1871, Δούκας του Άνχαλτ.
 Γεώργιος Βερνάρδος 1796-1865, Πρίγκιπας του Άνχαλτ-Ντεσάου.
Παύλος Χριστιανός 1797.
 Λουίζα 1798-1858, κωφή, παντρεύτηκε τον θείο της Γουσταύο της Έσσης-Χόμπουρκ.
 Φρειδερίκος Αύγουστος 1799-1864, Πρίγκιπας του Άνχαλτ-Ντεσάου.
 Γουλιέλμος Βάλντεμαρ 1807-1864, νυμφεύτηκε μοργανατικά την Αιμιλία Κλάουσνιτσερ, στην οποία δόθηκε ο τίτλος της Κυρίας φον Στόλτσενμπερκ.

Πηγές
 Jan Andres: Auf Poesie ist die Sicherheit der Throne gegründet S. 89 ff.

Παραπομπές 

Οίκος της Έσσης
Έμιχ Κάρολος του Λάινινγκεν

Ο Έμιχ Κάρολος (γερμ. Emich Carl, 27 Σεπτεμβρίου 1763 - 4 Ιουλίου 1814) από τον Οίκο του Λάινινγκεν ήταν 2ος πρίγκιπας του Λάινινγκεν. Ο Γερμανός ευγενής έχει απογόνους βασιλείς της Σουηδίας, της Ισπανίας και της Ελλάδας. Όταν απεβίωσε, η χήρα του Βικτωρία έκανε δεύτερο γάμο και έγινε η μητέρα της Βικτωρίας του Ηνωμένου Βασιλείου.

Βιογραφία
Γεννήθηκε στο Ντύρκχαϊμ (βρίσκεται στη Ρηνανία-Παλατινάτο, όπως και το Λάινινγκεν). Ήταν ο μόνος γιος του Καρόλου Φρειδερίκου Γουλιέλμου του Λάινινγκεν και της Χριστίνας Βιλελμίνας Λουίζας, κόρης του κόμη του Ζολμς-Ρέντελχαϊμ & Άσενχαϊμ. Το 1779 ο πατέρας του έγινε πρίγκιπας της Αυτοκρατορίας και ο Έμιχ Κάρολος διάδοχος. Το 1807 διάδεχθηκε τον πατέρα του ως 2ος πρίγκιπας του Λάινινγκεν.

Απεβίωσε στο Άμορμπαχ σε ηλικία 51 ετών και τον διαδέχθηκε ο μόνος γιος του Κάρολος. Τέσσερα έτη μετά το τέλος του η δεύτερη σύζυγός του έκανε δεύτερο γάμο με τον Εδουάρδο, Δούκα του Κεντ & Στράδερν, 4ο γιο του Γεωργίου Γ΄ του Ηνωμένου Βασιλείου· το μόνο τέκνο τους, η Βικτωρία, έγινε βασίλισσα του Ηνωμένου Βασιλείου.

Οικογένεια
Νυμφεύτηκε πρώτα το 1787 την Ερριέττα, κόρη του Ερρίκου ΚΔ΄ Ρόις του Έμπερσντορφ, και είχε τέκνο:
 Φρειδερίκος Κάρολος Ερρίκος Λουδοβίκος 1793-1800.

Το 1801 απεβίωσε η Ερριέττα και το επόμενο έτος ο Έμιχ Κάρολος έκανε δεύτερο γάμο με την ανιψιά της Βικτωρία, κόρη του Φραγκίσκου της Σαξονίας-Κόμπουργκ-Ζάαλφελντ. Είχε τέκνα:
 Κάρολος 1804-1856, 4ος πρίγκιπας του Λάινινγκεν.
 Θεοδώρα 1807-1872, παντρεύτηκε τον Ερνέστο Α΄ του Χόενλοε-Λάνγκενμπουργκ.

Παραπομπές

Πηγές
 Thomas Gehrlein: Das Haus Leiningen. 900 Jahre Gesamtgeschichte mit Stammfolgen. Deutsche Fürstenhäuser. Heft 32. Börde Verlag, Werl 2011, ISBN 978-3-9811993-9-0, S. 25
 Marek, Miroslav. "leiningen/leiningen6.html#EC". Genealogy.EU.

Οίκος του Λάινινγκεν
Γκάμλα Σταν

Η παλιά πόλη, γνωστή και ως Γκάμλα Σταν (), επίσημα γνωστή ως Πόλη μεταξύ των γεφυρών μέχρι το 1980 () είναι το ιστορικό κέντρο της Στοκχόλμης, το οποίο βρίσκεται στο νησί Σταντσχόλμεν. Αρχικά, το όνομα "Στοκχόλμη" εφαρμοζόταν μόνο στην Παλιά Πόλη, αλλά καθώς η πόλη επεκτάθηκε, το όνομα εξαπλώθηκε σε ολόκληρη την περιοχή της Στοκχόλμης. Το 2006 στην παλιά πόλη ζούσαν περίπου 3.000 κάτοικοι. Η παλιά πόλη ανήκει στην επαρχία Σέντερμαλμ και έχει έκταση 36 εκταρίων.

Η ίδρυση της παλιάς πόλης χρονολογείται από τον 13ο αιώνα. Έτσι στο Γκάμλα Σταν υπάρχουν πολλά στενά πλακόστρωτα δρομάκια και σοκάκια, ενώ παρατηρήσιμο στοιχείο είναι η παλιά αρχιτεκτονική. Η βορειογερμανική (με την χρήση τούβλων) γοτθική αρχιτεκτονική είχε ισχυρή επιρροή στην αρχιτεκτονική της παλιάς πόλης. Χάρη στην έρευνα από εθελοντές, πολλά κτήρια που αποδίδονταν στον 17ο και 18ο αιώνα, μπορεί να είναι μέχρι και 300 χρόνια παλαιότερα.

Στην παλιά πόλη βρίσκονται:

 το παλάτι της Στοκχόλμης 
 η Μεγάλη πλατεία
 το Μουσείο Νόμπελ .
 η Εκκλησία του Αγίου Νικολάου .
 η Γερμανική εκκλησία
 η Φινλανδική εκκλησία .
 η Συνέλευση των Ευγενών
 το Κτίριο του Κοινοβουλίου
 η λωρίδα Μόρτεν Τρότσιγκ, ο στενότερος δρόμος στη Στοκχόλμη.
 Το αγόρι που κοιτάζει το φεγγάρι το οποίο είναι το μικρότερο εξωτερικό μνημείο της Σουηδίας.
 Γραφείο Βασιλικών Κερμάτων

και άλλα αξιοθέατα.

Μεταφορές 
Στο νησί βρίσκεται ο σταθμός του μετρό Γκάμλα Σταν, μέσω του οποίου περνούν τα τρένα της κόκκινης και πράσινης γραμμής του μετρό της Στοκχόλμης (Τουνελμπάνα).

Εξωτερικοί σύνδεσμοι 

 Ιστοσελίδα του Γκάμλα Σταν

Παραπομπές 

Στοκχόλμη
Χάρης Αθανασιάδης

Ο Χάρης Αθανασιάδης είναι ακαδημαϊκός καθηγητής δημόσιας ιστορίας και μέλος ΔΕΠ στο Πάντειο Πανεπιστήμιο. Προηγουμένως, θήτευσε ως μέλος ΔΕΠ της ιστορίας της εκπαίδευσης στο Τμήμα Φιλοσοφίας της Φιλοσοφικής Σχολής του Πανεπιστημίου Ιωαννίνων. Είναι επίσης διευθυντής του μεταπτυχιακού προγράμματος «Δημόσια Ιστορία» του Ελληνικού Ανοικτού Πανεπιστημίου. 

Τα ερευνητικά του ενδιαφέροντα και οι δημοσιεύσεις επικεντρώνονται στην Ιστορία της Εκπαίδευσης, την Ιστορία του Εργατικού Κινήματος και τη Δημόσια Ιστορία. Αρθρογραφεί συχνά στον Τύπο σχετικά με τις δημόσιες χρήσεις του παρελθόντος ενώ επικοινωνεί τα ζητήματα της δημόσιας ιστορίας με διαλέξεις, συνεντεύξεις κ.ο.κ.

Ενδεικτική εργογραφία
2015 Τα αποσυρθέντα βιβλία. Έθνος και σχολική ιστορία, 1858-2008, εκδόσεις Αλεξάνδρεια. 
2001 Δάσκαλοι και εκπαιδευτικός δηµοτικισµός, Πρόλογος: Aλέξης Δηµαράς, εκδόσεις Mεταίχµιο.

Πηγές
 Βιογραφικό του Θεοχάρη Αθανασιάδη  στο Τμήμα Φιλοσοφίας της Φιλοσοφικής Σχολής του Πανεπιστημίου Ιωαννίνων.
 Πάντειο Πανεπιστήμιο, Τμήμα Πολιτικής Επιστήμης και Ιστορίας. Μέλη ΔΕΠ: Χάρης Αθανασιάδης.

Παραπομπές 

Έλληνες ιστορικοί
Έλληνες πανεπιστημιακοί
Δημήτρης Σταματόπουλος

Ο Δημήτρης Α. Σταματόπουλος (Τερπνή Σερρών, 1969) είναι καθηγητής Βαλκανικής ιστορίας και ιστορίας της ύστερης Οθωμανικής περιόδου στο Τμήμα Βαλκανικών, Σλαβικών και Ανατολικών Σπουδών της Σχολής Οικονομικών και Περιφερειακών Σπουδών του Πανεπιστημίου Μακεδονίας. Υπήρξε μέλος της Σχολής Ιστορικών Σπουδών του Institute for Advanced Study του Πρίνστον (2010-11) και του Institute for Advanced Studies του Πανεπιστημίου του Φράιμπουργκ (2017-18). Υπήρξε επίσης επισκέπτης καθηγητής στην École des hautes études en sciences sociales και στα Πανεπιστήμια του Πρίνστον, του Μάιντς, της Σόφιας και της Κύπρου. Τα ερευνητικά του ενδιαφέροντα και οι δημοσιεύσεις του επικεντρώνονται στην ιστορία του εθνικισμού, του οριενταλισμού, της σχέσης θρησκείας και πολιτικής στα Βαλκάνια κ.α.

Είναι επίσης μέλος ΣΕΠ στο προπτυχιακό πρόγραμμα σπουδών "Σπουδές στον Ελληνικό Πολιτισμό" του Ανοικτού Πανεπιστημίου Κύπρου, όπως και μέλος ΣΕΠ στο μεταπτυχιακό πρόγραμμα σπουδών στη "Δημόσια ιστορία" του Ελληνικού Ανοικτού Πανεπιστημίου.

Ενδεικτική εργογραφία  
2020 Byzantium after the Nation. The Problem of Continuity in the Balkan Historiographies, εκδόσεις Central European University Press.
2019  Πόλεμος και Επανάσταση στα Οθωμανικά Βαλκάνια (18ος-20ός αι.), εκδόσεις Επίκεντρο.
2019 European Revolutions and the Ottoman Balkans, Nationalism, Violence and Empire in the Long Nineteenth Century, εκδόσεις Tauris.
2018  The Eastern Question or Balkan Nationalisms: Balkan History Reconsidered, εκδόσεις Vienna University Press. 
2015 Balkan Nationalism(s) and the Ottoman Empire, 3 τόμοι, εκδόσεις Isis Press. 
2010 Το Αγιοταφικό Μετόχι Κωνσταντινουπόλεως: αρχειακές πηγές (18ος-20ος αιώνας), εκδόσεις Ινστιτούτου Νεοελληνικών Ερευνών του Εθνικού Ιδρύματος Ερευνών.
2009 Το Βυζάντιο μετά το Έθνος: το πρόβλημα της συνέχειας στις Βαλκανικές ιστοριογραφίες, εκδόσεις Αλεξάνδρεια.
2008 Οριενταλισμός στα όρια: από τα Οθωμανικά Βαλκάνια στη σύγχρονη Μέση Ανατολή, εκδόσεις Κριτική (μαζί με τη Φωτεινή Τσιμπιρίδου).
2003 Μεταρρύθμιση και Εκκοσμίκευση: προς μια ανασύνθεση της Ιστορίας του Οικουμενικού Πατριαρχείου τον 19ο αιώνα, εκδόσεις Αλεξάνδρεια.

Πηγή:

Παραπομπές

Πηγές 
 Βιογραφικό του Δημητρίου Σταματόπουλου στο Τμήμα Βαλκανικών, Σλαβικών και Ανατολικών Σπουδών της Σχολής Οικονομικών και Περιφερειακών Σπουδών του Πανεπιστημίου Μακεδονίας.
 Βιογραφικό σημείωμα (2019) Δημήτρη Σταματόπουλου.

Έλληνες ιστορικοί
Έλληνες πανεπιστημιακοί
Ερρίκος του Στόλμπεργκ-Βέρνιγκεροντε

Ο Ερρίκος, γερμ. Heinrich (25 Σεπτεμβρίου 1772 - 16 Φεβρουαρίου 1854) από τον Οίκο του Στόλμπεργκ ήταν κόμης του Στόλμπεργκ-Βέρνιγκεροντε.

Βιογραφία
Ήταν ο πρωτότοκος γιος του Χριστιανού-Φρειδερίκου κόμη του Στόλμπεργκ-Βέρνιγκεροντε και της Αυγούστας-Ελεονόρας (1748-1821), κόρης του κόμη του Στόλμπεργκ-Στόλμπεργκ.

Γεννήθηκε στο κάστρο Βέρνιγκεροντε και απεβίωσε εκεί σε ηλικία 82 ετών.

Οικογένεια
Νυμφεύτηκε πρώτα το 1799 την Ιωάννα (Τζέννυ) πριγκίπισσα του Σένμπουργκ-Βάλντενμπουργκ (1780-1809) και είχε τέκνα:
 Ελεονόρα 1801-1827, παντρεύτηκε τον Ερρίκο ΞΓ΄ πρίγκιπα του Ρόις-Κέστριτς (1η σύζυγός του).
 Χέρμανν 1802-1841, κόμης του Στόλμπεργκ-Βέρνιγκεροντε. Νυμφεύτηκε την Έμμα κόμισσα του Έρμπαχ-Φύρστεναου (1811-1889).
 Όθων του Στόλμπεργκ-Βέρνιγκεροντε 1837-1896, πρώτος αντικαγκελλάριος της Γερμανίας. Νυμφεύτηκε την Άννα Ρόις του Κέστριτς, κόρη του Ερρίκου ΞΗ΄ πρίγκιπα Ρόις-Κέστριτς και της 2ης συζύγου του Καρολίνας του Στόλμπεργκ-Βέρνιγκεροντε.
 Μπέρνανρτ 1803-1824, απεβ. 21 ετών.
 Μπότο 1805-1881. Νυμφεύτηκε την Αδελαΐδα κόμισσα του Έρμπαχ-Φύρστεναου (1822-1881), αδελφή της Έμμας.

Το 1809 απεβίωσε η Ιωάννα και ο Ερρίκος έκανε δεύτερο γάμο το 1810 με την Εμπερχαρντίνε βαρόνη φον ντερ Ρεκ, κόρη του Έμπερχαρτ φον ντερ Ρεκ υπουργού της Πρωσίας (1785-1852) και είχε τέκνα:
 Καρολίνα 1806-1896, παντρεύτηκε το 1828 τον Ερρίκο ΞΓ΄ πρίγκιπα του Ρόις-Κέστριτς (2η σύζυγός του).
 Εδουάρδος, Χριστόφορος, δίδυμα, 1808, απεβίωσαν νήπια.
 Ροδόλφος 1809-1867. Νυμφεύτηκε την Αυγούστα κόμισσα του Στόλμπεργκ-Βέρνιγκεροντε (1823-1864).

Παραπομπές

Πηγές
 Count Henry of Stolberg-Wernigerode: Tagebuch über meinen Aufenthalt in Wien zur Zeit des Congresses vom 9. September 1814 bis zum April 1815, edited by Doris Derdey, with an introduction by Konrad Breitenborn and Uwe Lagatz, Halle, 2004, ISBN 3-89923-059-0.
 Uwe Lagatz: Zwischen Ancien Régime und Modernisierung: Graf Henrich zu Stolberg-Wernigerode (1772-1854), Halle, 2003, ISBN 3-89812-204-2.
 Jochen Lengemann: 'Biographisches Handbuch der Reichsstände des Königreichs Westphalen und der Ständeversammlung des Großherzogtums Frankfurt, Frankfurt am Main 1991, ISBN 3-458-16185-6, page 195.
 Uwe Lagatz: Zeitenwende. Graf Christian Friedrich (1746–1824) und Graf Henrich (1772–1854) zu Stolberg-Wernigerode, in: Philipp Fürst zu Stolberg-Wernigerode and Jost-Christian Fürst zu Stolberg-Stolberg (Eds.): Stolberg 1210–2010: Zur achthundertjährigen Geschichte des Geschlechts, Dößel, 2010, ISBN 978-3-89923-252-3, p. 220-245.
Μαρία Ιωσηφίνα της Πορτογαλίας

Η Μαρία Ιωσηφίνα (πορτογαλ. Maria José, 19 Μαρτίου 1857 - 11 Μαρτίου 1943) από τον Οίκο των Αβίς-Μπραγκάνσα ήταν πριγκίπισσα (infanta) της Πορτογαλίας και με τον γάμο της έγινε δούκισσα στη Βαυαρία.

Βιογραφία
Η Μαρία Ιωσηφίνα Ιωάννα Ευλαλία Λεοπολδίνα Αδελαΐδα Ισαβέλλα Καρολίνα Μιχαέλα Ραφαέλα Γαβριέλα Φραγκσίκησ ντε Ασσίς ε ντε Πάουλα Αγνή Σοφία Ιωακείμη Θηρεσία Βενεδίκτη Βερναρδίνη ήταν η τρίτη κόρη του Μιχαήλ Α΄ της Πορτογαλίας και της Αδελαΐδας, κόρης του Κωνσταντίνου του Λέβενσταϊν-Βέρτχαϊμ-Ρόζενμπεργκ.

Οικογένεια
Παντρεύτηκε το 1874 τον Κάρολο Θεόδωρο εν Βαυαρία και είχε τέκνα:
 Σοφία Αδελαΐδα 1875-1957, παντρεύτηκε τον Χανς Βίετ του Τέρρινγκ-Γιέττενμπαχ.
 Κάρολος Θεόδωρος 1900-1967, Κόμης του Τέρρινγκ-Γιέττενμπαχ. Νυμφεύτηκε την Ελισάβετ, κόρη του Νικολάου της Ελλάδας.
 Ελισάβετ 1876-1965, παντρεύτηκε τον Αλβέρτο Α΄ του Βελγίου.
 Μαρία Γαβριέλα 1878-1912, παντρεύτηκε τον Ρούπρεχτ της Βαυαρίας.
 Λουδοβίκος Γουλιέλμος 1884-1968, Δούκας εν Βαυαρία.
 Φραγκίσκος Ιωσήφ 1888-1912, Δούκας εν Βαυαρία.

Πηγές
 Birmingham, David (1993). A Concise History of Portugal (2nd ed.). Cambridge, England: University of Cambridge. ISBN 0-521-83004-4.
 Sexau, Richard. Fürst und Arzt, Dr. med. Herzog Carl Theodor in Bayern: Shicksal zwischen Wittelsbach und Habsburg. Graz: Verlag Styria, 1963.

Παραπομπές 

Οίκος της Μπραγκάνσα
Δούκισσες στη Βαυαρία
Ινφάντας της Πορτογαλίας
Κοίμηση της Παρθένου Μαρίας του Κοσάτκυ

Η Κοίμηση της Παρθένου Μαρίας του Κοσάτκυ (The Death of the Virgin Mary of Košátky) είναι  πίνακας του 14ου αιώνα. 

Ανακαλύφθηκε το 1922 στο Παρεκκλήσι της Μαύρης Παρθένου, στο Κάστρο του Κοσάτκυ, που βρίσκεται δίπλα στη πόλη Μλάντα Μπόλεσλαβ, στην Κεντρική Βοημία, στη Τσεχία. Πιστεύεται ότι ανήκε στο χρονικογράφο και υπεύθυνο για την κατασκευή του Καθεδρικού της Πράγας, Beneš Krabice of Veitmile (Benesch von Weitmühl). Εκτέθηκε στη Γκαλερί της Εταιρίας των Πατριωτών Φίλων της Τέχνης (Gallery of the Society of Patriotic Friends of Art). Αργότερα πέρασε στην ιδιοκτησία της οικογένειας Kolowrat (μέχρι το 1946). Σήμερα ο πίνακας βρίσκεται στο Μουσείο Καλών Τεχνών της Βοστώνης.

Ο πίνακας
Ο πίνακας χρονολογείται το 1340 -1350, κατά την περίοδο της βασιλείας του Καρόλου του Δ’ .  Έχει στοιχεία βορειοευρωπαϊκού γοτθικού στυλ με ισχυρές ιταλικές επιρροές, κυρίως από την περιοχή της Σιένας και πιθανόν να ήταν μέρος δίπτυχου, του οποίου το άλλο μέρος ίσως ήταν η Αγία Τριάδα του Βρότσλαβ. Ο δημιουργός του πίνακα δεν είναι γνωστός.  

Στον πίνακα δίπλα στη νεκρή Παναγία, απεικονίζεται ο Χριστός, που κρατά τη ψυχή της Παναγίας, και γύρω τους βρίσκονται οι Απόστολοι. Η σύνθεση του έργου είναι μνημειώδης και περίπλοκη ενώ τα πρόσωπα είναι ζωγραφισμένα σύμφωνα με τη Σχολή της Βενετίας. 

Ο πίνακας είναι ζωγραφισμένος με την τεχνική της τέμπερας, πάνω σε ξύλο βελανιδιάς καλυμμένο με τεντωμένο καμβά. Το προπαρασκευστικό σχέδιο έγινε με βάση κιμωλίας και τα περιγράμματα έγιναν με μαύρο χρώμα.

Παραπομπές

Εξωτερικοί σύνδεσμοι
https://web.archive.org/web/20200101153743/https://www.rodon.cz/umeni/Ceske-sakralni-umeni/Smrt-Panny-Marie-z-Kosatek-1345--523

Γοτθική ζωγραφική
Ζωγραφική στην Τσεχία
Έργα ζωγραφικής
2020 (αριθμός)

Το 2020 (Δύο χιλιάδες είκοσι) είναι ο σύνθετος αριθμός μετά το 2019 και πριν από το 2021.

Ιδιότητες 

 Είναι άρτιος αριθμός ως πολλαπλάσιο του 2.
 Είναι αυτοβιογραφικός αριθμός, καθώς το πρώτο του ψηφίο ξεκινώντας από αριστερά (2) είναι ίσο με τον αριθμό των ψηφίων που είναι 0, το δεύτερο (0) με τον αριθμό των ψηφίων που είναι 1, το τρίτο (2) των αριθμό των ψηφίων που είναι 2, και το τέταρτο (0) με τον αριθμό των ψηφίων που είναι 4. Είναι μόλις ο δεύτερος στο εύρος ακεραίων τέτοιος αριθμός που εμφανίζει αυτή την ιδιότητα έως τον έβδομο ο οποίος είναι το 6.210.001.000.
Είναι αριθμός Χάρσαντ, ακέραιος ο οποίος όταν εκφραστεί σε κάποια αριθμητική βάση μπορεί να διαιρεθεί με το σύνολο που προκύπτει από την πρόσθεση των ψηφίων του στη βάση αυτή.
 Είναι υπερτέλειος αριθμός, καθώς το άθροισμα των διαιρετών του, πλην του εαυτού του, είναι μεγαλύτερο από τον ίδιο.

Άλλα
 Το έτος 2020 ή 2020 π.Χ.
 στον ελληνικό κώδικα Μπράιγ ο αριθμός εκφράζεται ως 
 στην ελληνική νοηματική γλώσσα ο αριθμός εκφράζεται ως 
 στον κώδικα Μορς ο αριθμός εκφράζεται ως

Παραπομπές

Εξωτερικοί σύνδεσμοι

 OEIS - 2020 - Online Encyclopedia of Integer Sequences
 Number 2020 - bikubik.com
 What is special about this number? - Erich Friedman / stetson.edu

Ακέραιοι αριθμοί
Κοινοβουλευτική Συνέλευση της Βοσνίας και Ερζεγοβίνης

Η Κοινοβουλευτική Συνέλευση της Βοσνίας και Ερζεγοβίνης ( Σερβοκροατικά: Parlamentarna skupština Bosne i Hercegovine / Парламентарна скупштина Босне и Херцеговине) είναι το διθάλαμο νομοθετικό σώμα της Βοσνίας και Ερζεγοβίνης. Αποτελείται από: 

 Η Βουλή των Αντιπροσώπων είναι η κάτω βουλή της Κοινοβουλευτικής συνέλευσης. Αποτελείται από 42 μέλη, εκλεγμένα για τετραετή θητεία με εκλογικό σύστημα αναλογικής εκπροσώπησης.
 Η Βουλή των Λαών είναι η άνω βουλή της Κοινοβουλετικής συνέλευσης. Έχει 15 έδρες που μοιράζονται ισότιμα μεταξύ των τριών συστατικών εθνών της Ομοσπονδίας (Βόσνιοι, Κροάτες, Σέρβοι). Δηλαδή, έκαστο έθνος εκπροσωπείται από 5 μέλη που εκλέγονται δημοκρατικά με γενικές εκλογές σε όλη την επικράτεια, για τετραετή θητεία.

Ιστορικά, πρόδρομες δομές της σημερινής διθάλαμης Κοινοβουλευτικής Συνέλεσης ήταν η μονοθάλαμη Συνέλευση της Βοσνίας και Ερζεγοβίνης και η Λαϊκή Συνέλευση της Βοσνίας και Ερζεγοβίνης.

Παραπομπές 

Πολιτική της Βοσνίας και Ερζεγοβίνης
Εθνικά νομοθετικά σώματα
Κοινοβούλια ανά χώρα
Αλεξάντερ Μπαλτσερόφσκι

Ο Αλεξάντερ «Όλεκ» Μπαλτσερόβσκι (Aleksander "Olek" Balcerowski, γενν. 19 Νοεμβρίου 2000) είναι Πολωνός επαγγελματίας καλαθοσφαιριστής, ο οποίος αγωνίζεται ως σέντερ για τη Γκραν Κανάρια.

Σταδιοδρομία σε συλλόγους

Εθνική ομάδα 
Ο Μπαλτσερόβσκι αγωνίστηκε με την Εθνική Πολωνίας στο Παγκόσμιο Κύπελλο του 2019 στην Κίνα και στο Ευρωμπάσκετ 2022.

Παραπομπές

Εξωτερικοί σύνδεσμοι 
 Προφίλ στο RealGM 

Πολωνοί καλαθοσφαιριστές
Σέντερ
Καλαθοσφαιριστές Εθνικής Πολωνίας
Καλαθοσφαιριστές Παγκοσμίου Κυπέλλου 2019
Καλαθοσφαιριστές Ευρωμπάσκετ 2022
Καλαθοσφαιριστές Γκραν Κανάρια
Καλαθοσφαιριστές Πρωταθλήματος Ισπανίας
Πολωνοί καλαθοσφαιριστές στο εξωτερικό
Καλαθοσφαιριστές Μέγκα Βιζούρα
Καλαθοσφαιριστές Αδριατικής Λίγκας
Πράτελν

Το Πράτελν (Γερμανικά:Pratteln) είναι πόλη στη βόρεια Ελβετία. Το Πράτελν ανοίκει στο καντόνι του καντονιού της Μπάζελ-Λάντσαφτ.

Γεωγραφική θέση 
Το Πράτελν βρίσκεται στη βορειοδυτική Ελβετία και διατρέχεται από τον ποταμό Ρήνο. Το παλιό χωριό, βρίσκεται στους πρόποδες του βουνού Άλντερμπεργκ.

Εξωτερικοί σύνδεσμοι 

 Επίσημη ιστοσελίδα της πόλης 

Πόλεις της Ελβετίας
Cascada

Οι Cascada (καταρράκτης στα ισπανικά) είναι γερμανικό συγκρότημα της χορευτικής μουσικής το οποίο ιδρύθηκε από τη Ναταλί Χόρλερ, τον Μάνουελ Ρόιτερ και τον Γιαν Πάιφερ. Είναι γνωστότεροι για τα τραγούδια τους "Everytime We Touch", "What Hurts the Most", "Evacuate the Dancefloor" και "Miracle". Οι Cascada έχουν πουλήσει πάνω από 30 εκατομμύρια άλμπουμ και έχουν περίπου 15 εκατομμύρια ψηφιακές λήψεις. Οι Cascada εκπροσώπησαν τη Γερμανία στον διαγωνισμό τραγουδιού Eurovision 2013 στο Μάλμε της Σουηδίας. Είναι ένα από τα πιο επιτυχημένα συγκροτήματα χορευτικής μουσικής και το 3ο πιο επιτυχημένο γερμανικό συγκρότημα του 21ου αιώνα.

Το 2010, η μουσική των Cascada είχε τις περισσότερες λήψεις μετά από αυτή του Νταβίντ Γκετά.

Το 2018, η Cascada είχε πάνω από ένα δισεκατομμύριο προβολές στο YouTube, συμπεριλαμβανομένων πάνω από 100 εκατομμύρια προβολών για το επιτυχημένο τραγούδι Everytime We Touch.

Παραπομπές 

	

Γερμανικά μουσικά συγκροτήματα
Συμμετέχοντες στο διαγωνισμό τραγουδιού Eurovision με τη Γερμανία
Διαγωνισμός Τραγουδιού Eurovision 2013
Συμμετέχοντες στη Eurovision